Dicsértessék a Jézus Krisztus!

Szokatlan, nem mindennapos de nagy ünnepségre adtak lehetőséget Magyarkanizsán a Szent Őrangyalok templomba a feltámadási menet 2007 – évi útvonalának való bekapcsolódásával.

A szárnyas kereszt május 26-án Zentáról érkezett arra a területre, amely a törökök idején lakatlan, pusztaság volt, csak 1750-ben alakult meg újra az önálló lelkészi állomás, ahol a ferences atyák rakták le a lelki élet alapjait. 1753-ban az újonnan érkező telepesek összefogásából épült fel e templom Mária Terézia császári és királyi kegyességével, a Szent Őrangyalok tiszteletére.

Plébánosunk Lajkó József atya, aki 15 éve lelki pásztora e közösségnek, köszöntötte az egybegyűlteket, az egyűvétartozás jegyében és átmeneti könnyedséggel mutatta be a nemzeti zarándoklat útját. A hívek az oltáriszentség előtt az ünnepnek megfelelően, imádsággal, versel, és énekkel köszöntötték a zarándok keresztet. 
Névszerit:

Baráth Gizella                                          Magyar Ibolya

Nagy Katalin                                                 Mikuska Erika

Rudinszki Ilona

 Mint előimádkozók a hívők bekapcsolódásával.

    Dobó Róbert kántor vezetésével pedig a jelenlevők szívből való éneklése tette még ünnepélyesebbé e felejthetetlen együttlétet.

A jelvényre közösségünk kifejezve a zarándoklat eszméjének igenlését egy szalagot kötött fel, a kísérő zarándok könyvbe pedig beíródott a közös üzenet, aláírásainkkal megerősítve. Az ünnepség befejeztével Martonosra folytatta útját a zarándok kereszt.

Pozitívan értékeljük a szervező bizottság e zarándoklat célját, hogy a feltámadott Krisztussal való szövetségünket hirdessük, s nemzeti újjászületésünknek tiszta vágyát, amit a szeretet parancsban Jézus mond: „Szeressétek egymást, mint ahogy én szeretlek titeket. Nagyobb szeretete senkinek nincs annál, mint aki életét adja barátaiért” 

                                                                                                                Jn. 15, 12-13.

Tisztelettel, a Szent Őrangyalok

Templom közösségéből: Ft. Lajkó József plébános,

valamint Ilona és Károly

Magyarkanizsa: 2007. május.

